45 



évi XII. t.-czikk 52. §-ának kifejezett rendelkezéséhez képest azon- 

 nal a mulasztó fél terhére napszámosokkal végezteti el és pedig oly- 

 módon, hogy az irtás legfeljebb három nap alatt teljesen befejezhető 

 legyen. 



Az ilyen irtáshoz felfogadott munkások bérét a helyi hatóság 

 a hivatalos ellenőrző közeg által kiállított napszámjegyzék alapján 

 előlegképen kifizeti s a kifizetett összeget az előbb már kirótt bün- 

 tetéspénzzel együtt az illető mulasztón hajtja be. 



Az irtás alkalmával különös súlyt kell fektetni arra, hogy a 

 fák koronájáról a száraz levél, lepketojás-gyűrű, a fák derekáról 

 pedig (az akáczfáéról is !) minden lepketojáscsomó (amely kis, egy 

 korona nagyságú és tűzi tapló formájú és színű darabokat mutat) 

 leszedessék és elégettessék. 



5. Az ellenőrzéssel megbízott előljárósági tag az ellenőrzés 

 eredményéről annak végeztével a hel}'! hatóságnak azonnal élőszóval 

 jelentést köteles tenni, hogy a hernyóirtás a megvizsgált területen 

 milj^en eredménynyel végeztetett. Ugyanezen alkalommal köteles 

 azok ellen, akiket az irtás körül mulasztás terhel, az illetékes I. fokú 

 hatóságnál az 1894. évi XII. t.-cz. 95. §-ának k) pontjába ütköző 

 kihágás miatt a kihágási eljárás folyamatba tétele iránt jelentést 

 tenni. Ha az ellenőrző előljárósági tag az ellenőrzés munkája közben 

 valami akadályra, vagy sürgős orvoslásra szoruló bajra talál, arról 

 még az ellenőrzés befejezte előtt is köteles a helyi hatóságnak jelen- 

 tést tenni és felhívni a felmerült baj haladéktalan orvoslására. 



6. A köztulajdonhoz tartozó gyümölcs- és más olyan lombos 

 fákat, díszfákat (mint a tölgy, cser, zelnicze) és bokrokat (kökény, 

 galagonya), amelyek akár a köztereken, akár városi avagy községi 

 utakon, közlegelükön, vagy köztulajdont képező parlagterületeken 

 állanak, a város tanácsa, illetőleg a község elöljárósága köteles a 

 kártékony rovaroktól megtisztogattatni. Temetőkben, közbirtokossági 

 legelőkön, vasutak mentén, továbbá szántóföldek és kaszálók körül 

 ültetett fákat és sövények bokrait az illető terület tulajdonosa köteles 

 lehernyóztatni. Az állami utak mentén az irtás az útmester feladata. 



7. Rendezett tanácsú városokban a polgármester, kis- és nagy- 

 községekre nézve a főszolgabíró, illetve szolgabíró kötelesek április 

 15-ig személyesen felülvizsgálni, hogy megtörtént-e az irtás s ameny- 

 nyiben a hatóság részéről mulasztást tapasztalnának, kötelesek a 

 fegyelmi eljárás megindítása iránt haladéktalanul íutézkedui. 



II. Cserebogár irtásra vonatkozólag rendelem : 8. Azok- 

 ban a törvényhatóságokban, amelyeknek területén a cserebogár 

 1911-ben, valamint a következő években tömegesen rajzani fog, a 

 cserebogár irtására (szedésére és elpusztítására), valamint irtásának 

 ellenőrzésére s a mulasztókkal szemben való eljárásra általában ugyan- 



